Lav et referat af nedenstående tekst:

Tekst:
Torsdag aften og natten til fredag var præget af travlhed for de nordjyske brandfolk. Efter at være rykket ud til en brand i styrhuset på en fiskekutter på Thorup Strand og endnu én på en ubeboet gård ved Asaa, gik alarmen igen klokken to i nat. Denne gang gjaldt det en udlejningsejendom på Klintevej i Klokkerholm ved Hjallerup, hvor der var gået ild i overetagen. Ifølge vagtchef ved Nordjyllands Politi, Poul Badsberg, har ilden fuldstændig ødelagt overetagen og dermed også stueetagen på grund af de store mængder vand, der blev brugt til at slukke ilden. - Heldigvis kom ingen til skade ved branden, men overetagen er udbrændt, siger Poul Badsberg. Beredskabet mener, at noget elektronik på overetagen har startet branden, men det klarlægges først senere ved de brandtekniske undersøgelser.

Referat:
Brandfolkene i Nordjylland havde en travl aften og nat - efter brand i fiskekutter og på ubeboet gård måtte de også rykke ud til en brand ved Hjallerup i nat.